Vermiste man se ontbinde liggaam gevindHendrik Havenga. Die ontbinde liggaam van Hendrik Havenga, ŉ 53-jarige inwoner van Margate aan die suidkus van KwaZulu-Natal wat vir langer as ŉ week vermis was, se ontbinde liggaam is Dinsdag in ŉ sloot opgespoor. Maj. Thulani Zwane, provinsiale polisiewoordvoerder, het Donderdag aan Maroela Media gesê Havenga se liggaam is in Gcilima, naby Southbroom, gevind. Hy is glo in sy kop geskiet. “Die Margate-polisie ondersoek ŉ saak van moord,” het Zwane gesê. “Die motief vir die moord is nog nie bekend nie, en niemand is nog in verband met die voorval in hegtenis geneem nie.” Havenga se familie het hom verlede week Dinsdag as vermis aangemeld nadat sy bakkie omstreeks 07:00 verlate op ŉ plaas in Ramsgate opgespoor is. Hy is op 18 Januarie omstreeks 19:30 vir die laaste keer deur sy dogter gesien toe hy die huis verlaat het. Hy het vir niemand gesê waarheen hy op pad was nie.